Det mener det nordjyske folketingsmedlem Per Clausen, Enhedslisten. Han henviser bl.a. til den såkaldte Farum-kommission, hvor Peter Brixtoftes dobbeltrolle som borgmester og formand for Farum Boldklub A/S burde give anledning til overvejelser om generel inhabilitet. Kommissionen påpeger, at dobbeltrollen udelukkede borgmesteren fra at udøve sin almindelige tilsynsforpligtelse i egenskab af administrativ leder af kommunen og formand for økonomiudvalget i relation til kommunens løbende engagementer med klubben. - Aalborg Kommune engagementer i AaB tåler ikke sammenligning med forholdene i Farum og borgmesteren i Aalborg er kun menigt bestyrelsesmedlem i AaB og ikke formand, så det er muligt, at der ikke er nogen juridiske problemer, men jeg synes alligevel, at Aalborg Kommune bør sikre, at der gennemføres en uvildig undersøgelse af disse forhold, slutter Per Clausen.

Referat:
Aalborg Kommune bør sikre, at der gennemføres en uvildig undersøgelse af borgmesterens habilitet, efter at han er indtrådt i AaBs bestyrelse.